text: Galleri: Først ruller 900 mænd sig i sølet - derefter fester de
  03 oktober 2015 kl. 10.03
  12 km løb udelukkende for mænd, hvor der helst skal være masser af mudder og søle. Det er Extreme Mandehørm-løbet, som finder sted lørdag eftermiddag.
  Helt nøjagtig 916 deltager i Xtreme Mandehørm i dag i Aabenraa, og løbet skydes igang af borgmester Thomas Andresen (V), der også selv deltager. 
  Arrangørerne bage løbet er Dansk Firmaidrætsforbund, og den lokale afdeling Hans Jørgen Christensen fortæller til TV SYD, han glæder sig til at sende de 900 deltagere afsted på en sjov, beskidt og hård rute med mange forhindringer.
  Ruten er 12 kilometer med mange forhindringer undervejs. Ni ud af ti er naturens egne, de sidste har de løbsansvarlige sat op
  Extreme Mandehørm startede i Fredensborg i 2008, og i  2011 deltog Aaberaa for første gang, og det har siden vokset sig til det største af slagsen. 
  Løbet afvikles også i Esbjerg, Aarhus, Aalborg, Odense, Slagelse og Hillerød.
  Esbjerg er den nye jyske by på den liste.
  Efter de 12 kilometer er tilbagelagt, og løberne er spulet rene,  er der Oktoberfest med øl, mad og tyrolerstemning.
  TV SYD sender fra løbet lørdag.
  